EMI Produksjon

EMI-Produksjon AS var et norsk filmproduksjonsselskap aktivt mellom 1962 og 1981. Det var et av landets største, og et av få private, filmproduksjonsselskaper, og produserte 25 spillefilmer. Firmaet ble ledet av Egil Monn-Iversen, og firmanavnet er hans initialer. Monn-Iversen var som regel selv utøvende produsent på produksjonene. 

EMI-Produksjon AS viste at det var mulig å skape kommersielle filmsuksesser i Norge med filmer som Bør Børson Jr., Norske byggeklosser og Den siste Fleksnes. Selskapet hadde i perioden 1970-1979 en gjennomsnittlig bruttoinntekt på cirka 2 millioner kroner per spillefilm, noe som var betydelig høyere enn de fleste andre produsenter, som ofte bare oppnådde en fjerdedel av dette beløpet. 2 millioner kroner i 1975 tilsvarer ca. 15 millioner i 2024.

Egil Monn-Iversen brukte selskapet til å produsere en blanding av kommersielle suksesser og kunstnerisk ambisiøse filmer, inkludert de eneste to norske musikalene laget i denne perioden. Han var en viktig støtte for “nye bølge”-regissørene i norsk film på 1960- og 70-tallet, og søkte aktivt etter en norsk filmkunstner som kunne løfte norsk film til et internasjonalt nivå.

EMI-Produksjon AS samarbeidet ofte med andre produksjonsselskaper, som Teamfilm, og spilte en viktig rolle i utviklingen av norsk filmindustri.

Utvalgte filmer fra produksjonsselskapet

 1981 – Den grønne heisen
 1979 – Kronprinsen
 1976 – Bør Børson II
 1975 – Fru Inger til Østråt | Skraphandlerne
 1974 – Ungen | Den siste Fleksnes | Bør Børson Jr. | Bortreist på ubestemt tid
 1973 – Kanarifuglen
 1972 – Norske byggeklosser
 1970 – Skulle det dukke opp flere lik, er det bare å ringe | Balladen om mestertyven Ole Høiland | Douglas
 1968 – Mannen som ikke kunne le | Hennes meget kongelige høyhet
 1966 – Afrikaneren | Skrift i sne
 1965 – 4 x 4 (norsk del: Pike med hvit ball) | Klimaks
 1963 – Elskere

 Referanser 

Kategori:Norske medieselskaper
Kategori:Opphør i 1998